
10                                                            DR.30.10.2018                                                                                                                          

 
stabil pada kadar pertumbuhan 4.9 peratus pada separuh pertama 2018. Pertumbuhan ini 
didorong oleh penggunaan sektor awam dan swasta serta pelaburan swasta yang terus 
meningkat. Kestabilan ekonomi ini juga disokong oleh kepelbagaian sumber pertumbuhan 
ekonomi yang tidak terlalu bergantung kepada mana-mana komoditi sektor atau pasaran 
eksport.  

Kadar pengangguran pula terus berada pada tahap guna tenaga penuh iaitu di 
bawah 4 peratus, manakala kedudukan inflasi terus terkawal dan menunjukkan trend 
penurunan pada suku kedua berbanding suku pertama tahun ini. Tumpuan dasar kerajaan 
adalah untuk mengimbangi objektif pengukuhan kedudukan fiskal dan penekanan kepada 
pertumbuhan ekonomi bagi menangani sentimen pasaran dan pelabur. Dasar struktur dan 
strategi bagi menentukan pertumbuhan ekonomi yang mampan dan inklusif telah 
diperkenalkan dalam Kajian Separuh Penggal, Rancangan Malaysia Kesebelas.  

Antara beberapa dasar makro yang telah dirangka ialah: 

(i) menangani ketidaksamaan pertumbuhan antara negeri; 

(ii) menangani pembahagian tidak serata antara pekerja; dan  

(iii) pemilik modal.  

Bagi tahun 2017 bahagian pampasan pekerja pada KDNK hanyalah 35.2 peratus 
sahaja. Di dalam Kajian Separuh Penggal Rancangan Malaysia Kesebelas, kerajaan 
menyasarkan bahagian pampasan pekerja dapat ditingkatkan kepada 38 peratus. Ketiga, 
merapatkan jurang terutamanya kumpulan berpendapatan B40 dan keempat, menangani 
kadar pengangguran belia yang tinggi.  

Selain itu kerajaan turut memberi fokus bagi menangani cabaran struktur seperti 
meningkatkan produktiviti buruh, memastikan pelaburan dan inovasi yang berkualiti dan 
mendorong industri untuk meningkatkan rantaian nilai ke arah mencapai ekonomi yang 
mampan dan bersifat inklusif.  

Kerajaan yakin dengan dasar pembangunan ekonomi yang bakal diperkenalkan ini 
bukan sahaja akan meningkatkan pertumbuhan ekonomi negara bahkan akan mampu 
meningkatkan kuasa beli rakyat. Kerajaan sedar kestabilan pertumbuhan ekonomi mestilah 
seiring dengan pembangunan yang bersifat inklusif dan mampan supaya kesejahteraan dan 
kuasa beli rakyat meningkat setanding dengan peningkatan ekonomi. Sekian, terima kasih. 

Dato’ Sri Bung Moktar bin Radin [Kinabatangan]: Ya. Terima kasih Tuan Yang 
di-Pertua. Mengikut Ketua Eksekutif Bank Dunia, Rantau Asia Timur dan Asia Pasifik iaitu 
Sudhir Shetty menyatakan bahawa perkembangan ekonomi Malaysia dalam enam bulan ini 
agak perlahan. Ini disebabkan pembatalan projek-projek mega, projek-projek besar dan ia 
dijangka akan mengalami pertumbuhan perlahan dalam jangka tiga tahun sehingga tahun 
2020.  

Soalan tambahan saya, berdasarkan jangkaan Bank Dunia tersebut, apakah pelan 
tindakan kerajaan bagi memastikan kedudukan ekonomi Malaysia akan terus berkembang 
pesat dengan peningkatan pelaburan awam dan swasta dalam tempoh tiga tahun akan 
datang. Sebab terdapat desas desus menyatakan Malaysia akan memperkenalkan ‘Cukai 
Keuntungan Hartanah’ (CGT). Berdasarkan jangkaan Bank Dunia berkenaan jumlah pelabur 
awam dan swasta, kerajaan dijangka bakal merosot. Adakah kementerian bercadang untuk 
meneruskan perancangan untuk memperkenalkan CGT dan sekiranya cukai CGT 
diperkenalkan dan dilaksanakan di Malaysia, apakah kesannya kepada pelabur-pelabur 
awam dan swasta dalam negara kita.  

Dr. Mohd Radzi bin Md Jidin: Berkaitan dengan cukai Capital Gains Tax (CGT), ia 
di bawah bidang kuasa Kementerian Kewangan dan desas desus itu masih sekadar desas 
desus dan tiada sebarang pengumuman tentang hal tersebut. Akan tetapi seperti mana kita 
sedia maklum, CGT merupakan salah satu mekanisme yang digunakan oleh negara-negara 
lain terutamanya untuk mengenakan cukai di atas keuntungan modal. Kalau di Australia, CGT 
dikenakan di atas penjualan saham, penjualan rumah dan sebagainya. Sekali lagi saya sebut 
bahawa ianya masih sekadar spekulasi dan tiada ketetapan yang telah dibuat oleh kerajaan 
tentang hal tersebut. Terima kasih. 
 
 
 



stabil pada kadar pertumbuhan 4.9 peratus pada separuh pertama 2018. Pertumbuhan ini didorong oleh penggunaan sektor awam dan swasta serta pelaburan swasta yang terus meningkat. Kestabilan ekonomi ini juga disokong oleh kepelbagaian sumber pertumbuhan ekonomi yang tidak terlalu bergantung kepada mana-mana komoditi sektor atau pasaran eksport. Kadar pengangguran pula terus berada pada tahap guna tenaga penuh iaitu di bawah 4 peratus, manakala kedudukan inflasi terus terkawal dan menunjukkan trend penurunan pada suku kedua berbanding suku pertama tahun ini. Tumpuan dasar kerajaan adalah untuk mengimbangi objektif pengukuhan kedudukan fiskal dan penekanan kepada pertumbuhan ekonomi bagi menangani sentimen pasaran dan pelabur. Dasar struktur dan strategi bagi menentukan pertumbuhan ekonomi yang mampan dan inklusif telah diperkenalkan dalam Kajian Separuh Penggal, Rancangan Malaysia Kesebelas. Antara beberapa dasar makro yang telah dirangka ialah: (i) menangani ketidaksamaan pertumbuhan antara negeri; (ii) menangani pembahagian tidak serata antara pekerja; dan. (iii) pemilik modal. Bagi tahun 2017 bahagian pampasan pekerja pada KDNK hanyalah 35.2 peratus sahaja. Di dalam Kajian Separuh Penggal Rancangan Malaysia Kesebelas, kerajaan menyasarkan bahagian pampasan pekerja dapat ditingkatkan kepada 38 peratus. Ketiga, merapatkan jurang terutamanya kumpulan berpendapatan B40 dan keempat, menangani kadar pengangguran belia yang tinggi. Selain itu kerajaan turut memberi fokus bagi menangani cabaran struktur seperti meningkatkan produktiviti buruh, memastikan pelaburan dan inovasi yang berkualiti dan mendorong industri untuk meningkatkan rantaian nilai ke arah mencapai ekonomi yang mampan dan bersifat inklusif. Kerajaan yakin dengan dasar pembangunan ekonomi yang bakal diperkenalkan ini bukan sahaja akan meningkatkan pertumbuhan ekonomi negara bahkan akan mampu meningkatkan kuasa beli rakyat. Kerajaan sedar kestabilan pertumbuhan ekonomi mestilah seiring dengan pembangunan yang bersifat inklusif dan mampan supaya kesejahteraan dan kuasa beli rakyat meningkat setanding dengan peningkatan ekonomi. Sekian, terima kasih. Dato' Sri Bung Moktar bin Radin [Kinabatangan]: Ya. Terima kasih Tuan Yang di-Pertua. Mengikut Ketua Eksekutif Bank Dunia, Rantau Asia Timur dan Asia Pasifik iaitu Sudhir Shetty menyatakan bahawa perkembangan ekonomi Malaysia dalam enam bulan ini agak perlahan. Ini disebabkan pembatalan projek-projek mega, projek-projek besar dan ia dijangka akan mengalami pertumbuhan perlahan dalam jangka tiga tahun sehingga tahun 2020. Soalan tambahan saya, berdasarkan jangkaan Bank Dunia tersebut, apakah pelan tindakan kerajaan bagi memastikan kedudukan ekonomi Malaysia akan terus berkembang pesat dengan peningkatan pelaburan awam dan swasta dalam tempoh tiga tahun akan datang. Sebab terdapat desas desus menyatakan Malaysia akan memperkenalkan 'Cukai Keuntungan Hartanah' (CGT). Berdasarkan jangkaan Bank Dunia berkenaan jumlah pelabur awam dan swasta, kerajaan dijangka bakal merosot. Adakah kementerian bercadang untuk meneruskan perancangan untuk memperkenalkan CGT dan sekiranya cukai CGT diperkenalkan dan dilaksanakan di Malaysia, apakah kesannya kepada pelabur-pelabur awam dan swasta dalam negara kita. Dr. Mohd Radzi bin Md Jidin: Berkaitan dengan cukai Capital Gains Tax (CGT), ia di bawah bidang kuasa Kementerian Kewangan dan desas desus itu masih sekadar desas desus dan tiada sebarang pengumuman tentang hal tersebut. Akan tetapi seperti mana kita sedia maklum, CGT merupakan salah satu mekanisme yang digunakan oleh negara-negara lain terutamanya untuk mengenakan cukai di atas keuntungan modal. Kalau di Australia, CGT dikenakan di atas penjualan saham, penjualan rumah dan sebagainya. Sekali lagi saya sebut bahawa ianya masih sekadar spekulasi dan tiada ketetapan yang telah dibuat oleh kerajaan tentang hal tersebut. Terima kasih.